
Narvas Karja tn 6d asuva linnavara
tasuta kasutusse andmine (Mittetulundusühing
Motorcycle Club Magnum MC)
1. ASJAOLUD JA MENETLUSE KÄIK

Narva Linnavalitsusele laekus taotlus Mittetulundusühingult Motorcycle Club Magnum MC, registrikood 80304659, milles palutakse anda pikaajaliseks tasuta kasutamiseks Narvas Karja tänav 6d hoones asuvad ruumid nr 1-3, 5-25 üldpindalaga 425,7 m² mittetulundusühingu tegevuse korraldamise eesmärgil.
Mittetulundusühing Motorcycle Club Magnum MC kasutas 22.12.2010. a äriruumi tasuta kasutamise lepingu nr 1/561-T alusel Narvas A. Puškini tn 33 hoone soklikorrusel asuvaid ruume nr 16,17, 22-28 ja 1. korrusel asuvaid ruume nr 60, 61. Nendes ruumides oma rahaliste vahenditega MTÜ tegi remonti ja sisustas neid vastavalt klubi vajadustele.
Taotlust põhjendatakse sellega, et praegu MTÜ-l puuduvad ruumid, kus MTÜ saaks tegeleda motospordi ja –turismi arendamisega, korraldada temaatilisi seminare, kohtumisi, näituseid jms tegevusi aktiivse eluviisi populariseerimiseks Narva noorte seas.
Mittetulundusühing Motorcycle Club Magnum MC tagab kõnesolevate Karja 6d asuvate ruumide remondi ja renoveerimise oma kuludega.
Mittetulundusühing Motorcycle Club Magnum MC taotlust arutati Narva Linnavalitsuse linnavarakomisjoni koosolekul 02.05.2018. a (protokoll nr 6).
2. ÕIGUSLIKUD ALUSED
2.1.
Narva Linnavolikogu 17.03.2005. a määruse nr 14/52 “Linnavara kasutusse andmise kord” (edaspidi ka Kord) alusel otsustab kasutusse andmise tähtaega kuni üks aasta või määramata ajaks kohaliku omavalitsuse asutus tema bilansis oleva vara suhtes. Korra § 621 sätestab, et Korra §-s 5 kinnisasja kohta sätestatut kohaldatakse hoonetele, nende osadele või rajatistele, sõltumata sellest, kas tegemist on kinnisasja olulise osa või vallasasjaga. 

2.2.
Korra § 46 lg 4 ja § 7 lg 2 p 3 alusel võib avaliku enampakkumiseta või eelläbirääkimistega pakkumiseta anda kasutusse linnavara, mis antakse kasutusse mittetulundusühingutele. Korra § 47 sätestab, et linnavara enampakkumiseta kasutusse andmise otsustus võetakse vastu Korra § 5 (§ 5 lg 1 p 3, alapunkti b) alusel. 

2.3.
Korra § 49 kohaselt sõlmib linna nimel kasutuslepingu kohaliku omavalitsuse asutus, kelle bilanssi nimetatud linnavara kuulub. 

2.4.
Korra § 7 lg ja § 7 lg 2 p 3 sätestatu alusel võib linnavara mittetulundusühingutele anda tähtajaga kuni 5 aastat tasuta kasutusse linnavalitsuse korraldusega.

3. OTSUS

3.1.
Anda Mittetulundusühingule Motorcycle Club Magnum MC, registrikood 80304659, avalikku enampakkumist korraldamata määramatuks ajaks tasuta kasutusse Narvas Karja tänav 6d hoones asuvad ruumid nr 1-3, 5-25 üldpindalaga 425,7 m² mittetulundusühingu tegevuse korraldamiseks.
3.2.
Narva Linnavalitsuse Linnamajandusametil sõlmida Mittetulundusühinguga Motorcycle Club Magnum MC punktis 3.1 nimetatud linnavara tasuta kasutamise leping.

4. RAKENDUSSÄTTED

4.1. Narva Linnavalitsuse Linnamajandusametil teha korraldus teatavaks Mittetulundusühingule Motorcycle Club Magnum MC.
4.2. Korraldus jõustub seadusega sätestatud korras.
4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

